《六月十六日端礼楼进讲奉教赋诗次缪纪善韵》
明代·茅大方

百二山河重镇雄，金城环绕宛如龙。
南楼势插金冥表，东井光连紫极中。
书演九畴宣帝范，诗歌二雅正皇风。
儒臣进讲思陈戒，敢学扬雄赋汉宫。

作者简介：茅大方，明诗文家。名辅，又字希董。泰兴人。洪武中为淮南学官，擢秦府长史。建文元年，迁副都御史。靖难兵下南京，死于难。大方博学能诗文，诗流传不广。著有《希董集》。